Deg yixef amenzu seg tezrawt-a, deg uḥric-a yerzan tasnerrayt ad dnemmeslay ɣef usentel d tmukrist iɣef nesbed amahil-nteɣ; turdiwin d yiswan n iɣer nebɣa ad nessiweḍ; asisen n tarrayt n unadi d wamud, uguren i d-nmuger d beṭṭu n umahil amek i d-yella. Deg uḥric n teẓri, deg tazwara: ad d-nefk amata ɣef tsuqilt: aẓar n wawal  tasuqilt  d umezruy-is, d wuguren-is. S yin ad dnemmeslay ɣef usenfali n kra n wawalen igejdanen n tsuqilt: Aẓayer n umsuqel d tewsatin n tsuqilt, tiẓriwin d tbadutin-is d yisekkiren-is. Deg taggara, ad dnemmeslay ɣef tsuqilt deg tmaziɣt: aẓar n wawal tasuqilt deg tmaziɣt, akud-is d yiswi-is; azarug seg timawit ɣer tira (amezruy n tsuqilt deg tsekla taqbaylit), syin ad d-nemmeslay ɣef wazal n tsuqilt deg tsekla taqbaylit, d wayen i dyettwasuqlen deg-s (amezgun, timucuha, tamedyazt, ungalen).